《东风第一枝 癸卯元夕雪晴》
清代·厉鹗

拂柳蛾消，妆梅鹤瘦，玉烟吹散无影。放教明月初圆，最怜倚篝漏永。

街泥不断，已减却、灯边游兴。料粟肌、笼袖香留，笑里有人偷并。

占响卜、紫姑谁證。思旧约、素娥暗省。一番花信添寒，十分草痕洗净。

凝情买夜，漫再认、飞鸾窥镜。悔少年、争逐轻尘，得似煮茶风景。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。